Конкурс је отворен до 31. марта 2026. године. За ауторе који буду прошли селекцију, посебном одлуком биће утврђен рок за предају финалних радова, који је планиран за 1. октобар 2026. године.

Конкурс за ликовне и примењене уметности – Мозаик
Тема: „Винча у мозаику: слагање векова“

Народни музеј у Смедеревској Паланци позива уметнике из области ликовних и примењених уметности који стварају у техници мозаика да се пријаве за учешће на конкурсу.
Ликовни конкурс у техници мозаика заснива се на употреби археолошког материјала са локалитета Старо село у Селевцу, општина Смедеревска Паланка, који потиче са систематских ископавања спроведених седамдесетих година прошлог века. Већи део обрађеног материјала класификован је за отпис, али је препозната његова изузетна вредност као инспиративне и аутентичне грађе за уметничко стваралаштво.
[bookmark: _GoBack]Циљ конкурса је подстицање савременог ликовног израза кроз креативну интерпретацију археолошког наслеђа и његову трансформацију у ново уметничко дело. На овај начин материјал добија нови живот и значење, повезујући културно наслеђе са савременим стваралаштвом и доприносећи очувању свести о локалној историји и традицији.
Од селектованих радова Народни музеј у Смедеревској Паланци организоваће велику, репрезентативну изложбу у свом изложбеном простору крајем 2026. године. 

Потребна документација за конкурс:

•    У наслову мејла назначити: МОЗАИК_2026_име и презиме
Kонкурсна документација подноси се на званичном ћириличном писму, осим у посебним случајевима
•   Биографија аутора (име, презиме, година рођења, адреса, e-mail, контакт телефон).
•   До 10 фотографија (у већој резолуцији) радова у техници мозаика (уз назив, технику, димензије и годину настанка)

Услови конкурса:
· Пријаве са потребном документацијом послати до 31. 03. 2026. године 
· Пријаве доставити у електронској форми на е-mail: galerijasp@nmsp.rs,   или директно на адресу: Народни музеј у Смедеревској Паланци, ул. Трг хероја 5, 11420 Смедеревска Паланка ( www.nmsp.rs )    
· Непотпуне и неадекватне пријаве неће се узимати у разматрање
· Конкурсни материјал се не враћа

Награда: Народни музеј у Смедеревској Паланци ће аутору најуспешнијег рада обезбедити самосталну изложбу у Галерији савремене уметности у Смедеревској Паланци у 2027. години.
Пропозиције за кандидате који прођу селекцију:
• 	Народни музеј у Смедеревској Паланци (НМСП) обезбеђује отписани археолошки материјал за сваког уметника.
• 	Транспорт материјала организује се по договору.
• 	Минималне димензије мозаика су 30 × 30 цм, а максималне 50 × 50 цм, при чему облик рада није условљен.
• 	Поред додељеног отписаног археолошког материјала, могу се користити и други савремени материјали природног и вештачког порекла, у укупном уделу до 50%.
• 	Уметник креира рад у свом атељеу, користећи додељени материјал.
• 	Радови остају у власништву уметника, што ће бити регулисано потписивањем уговора приликом преузимања материјала. Уметници су дужни да радове уступе музеју ради излагања када се за то укаже потреба, али немају право њиховог отуђивања. Посебном ставком биће дефинисан рок за предају готових радова – 1. 10. 2026. године.

Уметнички савет:
•	Александра Гедеон, в. д. директорка НМСП
•          Милица Стојановић, кустос-археолог
•	др Оливер Томић, историчар уметности, Виши предавач на Академији техничких струковних студија у Београду и Ванредни професор на Факултету за уметност и дизајн у Београду
•	др Бојана Богдановић, виша научна сарадница Етнографског института САНУ
•	Славенка Чишић Урошевић, кустос и историчар уметности 
•	Зоран Тодор, академски сликар и професор
•	др Дарко Трајановић, доктор ликовних уметности и уредник програма у Галерији савремене уметности НМСП

